“கழக நிர்வாகிகளுக்கான ஆய்வுக் கூட்டம் நடைபெறும் நிலையில், ஆர்வமிகு தொண்டர்கள் பலரும் கொள்கைப் பற்றுடன் அறிவாலயத்துக்கு வருகைதருகிறார்கள் என்பது குறித்து மடல் வாயிலாகத் தெரிவித்திருந்தேன். அந்த வகையில், ஈரோடு மாவட்டத்தைச் சேர்ந்த 74வயது பாப்பத்தி என்ற அம்மையார், அறிவாலயத்துக்கு வந்ததையும், கழக நிர்வாகிகளுடனான ஆய்வுக் கூட்டத்தில் இருந்ததால் என்னைக் காண முடியாமல் சென்றதாகவும் ஊடகங்களில் வெளியான செய்தியைக் கண்டு, கழக நிர்வாகிகள் வாயிலாக அந்த அம்மையாரை எனது வீட்டுக்கு அழைத்து, தேநீர் விருந்து அளித்ததுடன், தலைவர் கலைஞர் அவர்களிடமும் நேரில் அழைத்துச்சென்று அறிமுகப்படுத்தினேன். அந்த அம்மையார் அடைந்த மட்டற்ற மகிழ்ச்சியும், அவரைப் போன்ற பயன்கருதா தொண்டர்களின் இயக்கப் பற்றுமே, திராவிட முன்னேற்றக் கழகத்திற்கு நாளும் நாளும் வலு சேர்க்கிறது” என்று குறிப்பிட்டுள்ளார்.